Élménybeszámoló
A Ca’ Pesaro Nemzetközi Modern Művészeti Galéria után kutattam a neten, mert szerettem volna virtuálisan bejárni a múzeumot. Sajnos teljes virtuális sétát nem találtam, de a Google Arts & Culture oldalon megnéztem a múzeum képeit és az ott kiállított műveket.
Nagyon tetszett, hogy a Ca’ Pesaro nem a régi klasszikus művészetre, hanem inkább a modern alkotásokra koncentrál. A képek között több híres festményt is láttam, például Gustav Klimt Judith II (Salome) című művét, ami különösen megfogott. A festmény sötét, mégis elegáns, és jól mutatja, milyen erőteljes és titokzatos tud lenni a női alak.
A múzeum képeit nézve feltűnt, milyen szép az épület is igazi velencei palota, díszes homlokzattal. Bár sajnálom, hogy nem tudtam virtuálisan bejárni, a fotók alapján is átjött a múzeum hangulata. Szerintem egyszer élőben is érdemes lenne megnézni, mert a Ca’ Pesaro egyszerre őrzi a múltat és mutatja be a modern művészet szépségét.


